ประกาศกระทรวงพาณิชย์ประกาศกระทรวงพาณิชย์เรื่องหลักเกณฑ์และวิธีการ การจัดให้มีการตรวจสอบและการตรวจสอบมาตรฐานสินค้าแป้งมันสำปะหลัง(ฉบับที่ ๒)พ.ศ.๒๕๔๗ อาศัยอำนาจตามความในมาตรา ๔ (๕) มาตรา ๑๗และมาตรา ๑๗ ทวิ แห่งพระราชบัญญัติมาตรฐานสินค้าขาออก พ.ศ. ๒๕๐๓ แก้ไขเพิ่มเติมโดยพระราชบัญญัติมาตรฐานสินค้าขาออก(ฉบับที่ ๒) พ.ศ. ๒๕๒๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ และมาตรา ๕๐ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบัญญัติแห่งกฎหมายรัฐมนตรีว่าการกระทรวงพาณิชย์ โดยคำแนะนำของคณะกรรมการมาตรฐานสินค้าจึงออกประกาศไว้ ดังต่อไปนี้ข้อ ๑ให้ยกเลิกประกาศกระทรวงพาณิชย์ เรื่อง หลักเกณฑ์และวิธีการการจัดให้มีการตรวจสอบและการตรวจสอบมาตรฐานสินค้าแป้งมันสำปะหลัง พ.ศ. ๒๕๔๗ลงวันที่ ๒๔ พฤษภาคม พ.ศ. ๒๕๔๗ข้อ ๒ให้ผู้ทำการค้าขาออกซึ่งสินค้ามาตรฐานแป้งมันสำปะหลังจัดให้มีการตรวจสอบมาตรฐานสินค้า ตามหลักเกณฑ์และวิธีการ ดังต่อไปนี้การจัดให้มีการตรวจสอบสามารถเลือกกระทำได้โดยวิธีใดวิธีหนึ่งใน ๒ วิธี ดังนี้๒.๑ จัดให้มีการตรวจสอบมาตรฐานสินค้าและมาตรฐานการผลิตของโรงงานแป้งมันสำปะหลังโดยมีสำนักงานมาตรฐานสินค้าเป็นผู้ดำเนินการตรวจสอบและมีกำหนดช่วงเวลาการรับรองผลการวิเคราะห์สำหรับการออกใบรับรองมาตรฐานสินค้าที่ต้องแสดงต่อเจ้าพนักงานศุลกากรการออกใบรับรองมาตรฐานสินค้าแป้งมันสำปะหลังประเภทสตาร์ชให้กระทำปีละ ๓ งวด โดยให้มีช่วงเวลาการออกใบรับรองมาตรฐานสินค้า- งวดที่ ๑ ระหว่างเดือนมกราคม เมษายน- งวดที่ ๒ ระหว่างเดือนพฤษภาคม สิงหาคม- งวดที่ ๓ ระหว่างเดือนกันยายน ธันวาคมของแต่ละปีการออกใบรับรองมาตรฐานสินค้าแป้งมันสำปะหลังประเภทโมดิไฟด์สตาร์ชให้กระทำปีละ๒ งวด โดยให้มีช่วงเวลาการออกใบรับรองมาตรฐานสินค้า- งวดที่ ๑ ระหว่างเดือนมกราคม มิถุนายน- งวดที่ ๒ ระหว่างเดือนกรกฎาคม ธันวาคมของแต่ละปีการตรวจสอบมาตรฐานสินค้าและมาตรฐานการผลิตของโรงงานแป้งมันสำปะหลังให้ดำเนินการล่วงหน้าโดยมีระยะเวลาที่เหมาะสมเพื่อการดำเนินงานออกใบรับรองมาตรฐานสินค้าได้ในแต่ละงวดใบรับรองมาตรฐานสินค้าที่ออกให้ใช้ได้จนถึงวันสุดท้ายของแต่ละงวดที่จัดให้มีการตรวจสอบ ทั้งนี้ให้รวมถึงการจัดให้มีการตรวจสอบในช่วงเวลาใดเวลาหนึ่งของแต่ละงวดที่กำหนดนั้นด้วยเว้นแต่เป็นการจัดให้มีการตรวจสอบในช่วงเวลาหลังจากที่ได้มีการออกใบรับรองมาตรฐานสินค้าสำหรับงวดต่อไปเสร็จสิ้นแล้วอนุโลมให้ใช้ผลการตรวจสอบและผลการวิเคราะห์นั้นในการออกใบรับรองมาตรฐานสินค้าในงวดต่อไปได้หรือ๒.๒ จัดให้มีการตรวจสอบมาตรฐานสินค้าตามจำนวนที่จะพึงออกใบรับรองมาตรฐานสินค้าและใบรับรองผลการตรวจสอบตามเงื่อนไขที่กำหนดในข้อตกลงการซื้อขายข้อ ๓ให้ผู้มีหน้าที่ตรวจสอบมาตรฐานสินค้าดำเนินการตรวจสอบมาตรฐานสินค้าแป้งมันสำปะหลัง ตามหลักเกณฑ์และวิธีการ ดังต่อไปนี้๓.๑ การตรวจสอบมาตรฐานสินค้าและมาตรฐานการผลิตของโรงงานแป้งมันสำปะหลังตาม ๒.๑ ให้ดำเนินการ ดังนี้(๑) ให้ผู้มีหน้าที่ตรวจสอบมาตรฐานสินค้าตรวจสอบมาตรฐานการผลิตของโรงงานและสุ่มชักตัวอย่างสินค้าจากกองสินค้าที่บรรจุไว้แล้วหรือขณะบรรจุให้ได้ตัวแทนของสินค้าที่แท้จริงของการผลิต หรือขณะผลิตและตรวจสอบวัตถุอื่น กลิ่นและสี การบูดเน่า หรือขึ้นรา แมลง(๒) ให้นำตัวอย่างสินค้าที่ชักไว้ ตาม (๑)มาคลุกเคล้าให้ทั่วกัน ทอนและแบ่งตัวอย่างส่วนที่เหลือออกเป็น ๔ ส่วนแต่ละส่วนมีน้ำหนักไม่น้อยกว่า ๑.๐ กิโลกรัม นำตัวอย่างแต่ละส่วนบรรจุในถุงหรือภาชนะบรรจุที่ป้องกันการเปลี่ยนแปลงสภาพของตัวอย่างได้ ผนึกสลากแสดงวัน เดือนปี และปริมาณของสินค้าในกองที่ชักตัวอย่างแล้วให้ผู้มีหน้าที่ตรวจสอบมาตรฐานสินค้าและผู้แทนผู้จัดให้มีการตรวจสอบลงลายมือชื่อกำกับไว้ ทำตราประทับปากถุงหรือภาชนะและให้ผู้ที่เกี่ยวข้องดังกล่าวข้างต้นลงลายมือชื่อกำกับไว้ที่รอยผนึกสลากปากถุงหรือภาชนะอีกครั้งหนึ่งแล้วส่งมอบตัวอย่างดังกล่าวให้ผู้มีหน้าที่รับมอบตามที่กำหนดไว้ในกฎกระทรวงฯและให้ถือผลการตรวจสอบมาตรฐานการผลิตของโรงงานตาม (๑)และผลการวิเคราะห์ตัวอย่างนี้เป็นเกณฑ์ในการออกใบรับรองมาตรฐานสินค้าที่ต้องแสดงต่อเจ้าพนักงานศุลกากร(๓)โรงงานผลิตแป้งมันสำปะหลังที่ได้รับการรับรองมาตรฐานระบบบริหารคุณภาพในระดับสากลกรณีแป้งมันสำปะหลังประเภทสตาร์ชหากปรากฏผลการตรวจสอบมาตรฐานการผลิตและผลการวิเคราะห์ตัวอย่างสินค้าถูกต้องตามมาตรฐานสินค้ากำหนด๒ งวดติดต่อกันในแต่ละปี ให้ถือผลการตรวจสอบและผลวิเคราะห์ทั้ง ๒ งวดนั้นเป็นเกณฑ์ในการออกใบรับรองมาตรฐานสินค้าสำหรับสินค้าที่จะส่งออกในช่วงเวลางวดที่ ๓ของปี ในกรณีแป้งมันสำปะหลังประเภทโมดิไฟด์สตาร์ชหากปรากฏผลการตรวจสอบมาตรฐานการผลิตและผลการวิเคราะห์ตัวอย่างสินค้าถูกต้องตามมาตรฐานสินค้ากำหนดเป็นเวลาติดต่อกัน ๒ปี ให้ถือผลการตรวจสอบและผลการวิเคราะห์ในงวดที่ ๑ของปีถัดไปเป็นเกณฑ์ในการออกใบรับรองมาตรฐานสินค้าที่จะส่งออกในงวดที่ ๒ของแต่ละปี ต่อไปในการยื่นคำร้องขอใบรับรองมาตรฐานสินค้าโดยใช้คุณสมบัติตามวรรคหนึ่งหรือใบรับรองมาตรฐานสินค้าแป้งมันสำปะหลังประเภทโมดิไฟด์สตาร์ชผู้ขอใบรับรองมาตรฐานสินค้าต้องแสดงหลักฐานการได้รับการรับรองมาตรฐานระบบบริหารคุณภาพในระดับสากลที่โรงงานผลิตแป้งมันสำปะหลังได้รับหรือหลักฐานที่แสดงถึงการกำลังดำเนินการเพื่อให้ได้รับการรับรองฯในขณะยื่นคำร้องขอใบรับรองมาตรฐานสินค้า(๔)ในกรณีที่สำนักงานมาตรฐานสินค้าตรวจพบคุณภาพของสินค้าที่ส่งออกไม่ถูกต้องตามมาตรฐานสินค้ากำหนดหรือข้อตกลงในการซื้อขายให้ระงับใบรับรองมาตรฐานสินค้าในช่วงเวลาที่เหลือของงวดการออกใบรับรองมาตรฐานสินค้านั้น และผู้ทำการค้าขาออกต้องจัดให้มีการตรวจสอบมาตรฐานสินค้าเพื่อใช้เป็นเกณฑ์ในการออกใบรับรองมาตรฐานสินค้าใหม่๓.๒ การตรวจสอบมาตรฐานสินค้า ตาม ๒.๒ให้ดำเนินการ ดังต่อไปนี้(๑) ให้ผู้มีหน้าที่ตรวจสอบมาตรฐานสินค้าสุ่มชักตัวอย่างสินค้าขณะตรวจปล่อยเป็นระยะ ๆ อย่างสม่ำเสมอให้ได้ตัวแทนของสินค้าที่แท้จริงที่จะพึงออกใบรับรองมาตรฐานสินค้าพร้อมทั้งตรวจสอบวัตถุอื่น กลิ่นและสี การบูดเน่าหรือขึ้นรา แมลง การบรรจุหุ้มห่อตลอดจน วัสดุที่ใช้ในการบรรจุหุ้มห่อ(๒) ให้ผู้มีหน้าที่ตรวจสอบมาตรฐานสินค้ารักษาตัวอย่างที่ชักไว้ในขณะตรวจปล่อยในลักษณะที่ป้องกันการเพิ่มเติม สับเปลี่ยนหรือเปลี่ยนแปลงได้(๓)ให้สุ่มชั่งน้ำหนักแป้งมันสำปะหลังเป็นระยะ ๆ อย่างสม่ำเสมอไม่น้อยกว่าร้อยละ ๑.๐ของจำนวนภาชนะบรรจุที่จะพึงออกใบรับรองมาตรฐานสินค้า(๔)เมื่อตรวจสอบมาตรฐานสินค้าตามคำร้องขอให้ออกใบรับรองมาตรฐานสินค้าแต่ละคำร้องขอครบถ้วนแล้วให้นำตัวอย่างสินค้าที่ชักไว้ ตาม (๒)ดำเนินการจัดทำตัวอย่างและส่งมอบตามหลักเกณฑ์ และวิธีการที่กำหนดใน ๓.๑ (๒)และให้ถือผลการวิเคราะห์ตัวอย่างนี้เป็นเกณฑ์ในการออกใบรับรองมาตรฐานสินค้าและใบรับรองผลการตรวจสอบในกรณีที่ ผู้ประกอบธุรกิจตรวจสอบมาตรฐานสินค้าเป็นผู้ดำเนินการตรวจสอบให้จัดทำตัวอย่างตามวรรคหนึ่ง จำนวน ๖ ตัวอย่างและส่งมอบตัวอย่างสินค้าให้ผู้มีหน้าที่รับมอบตามที่กำหนดไว้ในกฎกระทรวงฯทั้งนี้อนุโลมให้ใช้ใบรับรองมาตรฐานสินค้าที่ได้ออกให้ ตาม ๓.๑ (๒)เพื่อแสดงต่อเจ้าพนักงานศุลกากร สำหรับการส่งออกสินค้าแป้งมันสำปะหลังที่ได้จัดให้มีการตรวจสอบมาตรฐานสินค้าตามวิธีนี้เว้นแต่สินค้าที่จะส่งออกมีมาตรฐานสูงกว่าชั้นคุณภาพที่ออกใบรับรองมาตรฐานสินค้าไว้แล้ว(๕)ในกรณีที่ต้องลำเลียงสินค้าที่ได้รับการตรวจสอบแล้วไปยังท่าขนถ่ายซึ่งอยู่ห่างไกลจากสถานที่ที่จัดให้มีการตรวจสอบให้ทำตราประทับเพื่อเป็นหลักฐานในการป้องกันการเพิ่มเติม สับเปลี่ยนหรือเปลี่ยนแปลงสินค้าจนกว่าจะเริ่มขนถ่ายข้อ ๔วิธีการวิเคราะห์ตัวอย่างสินค้าให้ดำเนินการวิเคราะห์ตามวิธีที่สำนักงานมาตรฐานผลิตภัณฑ์อุตสาหกรรมกระทรวงอุตสาหกรรม กำหนดไว้ เว้นแต่ข้อตกลงในการซื้อขายกำหนดเป็นอย่างอื่นในกรณีที่สำนักงานมาตรฐานผลิตภัณฑ์อุตสาหกรรมกระทรวงอุตสาหกรรม มิได้กำหนดวิธีการวิเคราะห์ไว้ให้ดำเนินการวิเคราะห์ตัวอย่างตามวิธีการซึ่งเป็นที่ยอมรับกันเป็นสากลข้อ ๕[๑] ประกาศฉบับนี้ให้ใช้บังคับแต่วันที่ ๑มกราคม พ.ศ. ๒๕๔๘ เป็นต้นไปประกาศณ วันที่ ๑๘ กันยายน พ.ศ. ๒๕๔๗วัฒนา เมืองสุขรัฐมนตรีว่าการกระทรวงพาณิชย์อุษมล/ผู้จัดทำ๒๖กันยายน ๒๕๕๔[๑] ราชกิจจานุเบกษาเล่ม ๑๒๑/ตอนพิเศษ ๑๑๙ ง/หน้า ๕/๒๐ ตุลาคม ๒๕๔๗